REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/93-25

12. jun 2025. godine

B e o g r a d

ZAPISNIK

SA 34. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. JUNA 2025. GODINE

Sednica je počela u 14,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Olja Petrović, Dane Stanojčić, Aleksandar Jugović, Goran Milić, Stefan Kitanović, Đorđe Komlenski, Branimir Jovanović i Stefan Janjić.

Sednici nisu prisustvovali članovi Odbora: Igor D. Jakšić Miloljub Albijanić, Snežana Paunović, Jelena Milošević, Miroslav Aleksić, Dragana Rakić i Vojislav Mihailović.

Sednici je prisustvovao Marko Milošević, zamenik člana Snežane Paunović.

Branko Lukić, član Odbora, pristupio je sednici u toku odlučivanja o Prvoj tački dnevnog reda.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-1139/25 od 11. juna 2025. godine).

Imajući u vidu da glasanje narodnog poslanika Daneta Stanojčića nije bilo moguće upotrebom sistema e-parlamenta, narodni poslanik je glasao „ZA“ podizanjem ruke.

\*\*\*

**Prva tačka dnevnog reda** Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini

Predsednik je upoznao članove Odbora da je dostavljeno Rešenje Republičke izborne komisije o dodeli mandata prof. dr Andreji Saviću i Dubravki Kralj kao i Uverenje o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenje o izboru narodnog poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Aleksandru Antiću i prof. dr Aleksandri Pavlović Marković, izabranim sa Izborne liste “IVICA DAČIĆ - PREMIJER SRBIJE“, ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja prof. dr Andreja Savića i Dubravke Kralj o izboru narodnog poslanika, izabranih sa Izborne liste „IVICA DAČIĆ - PREMIJER SRBIJE“ i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata prof. dr Andreji Saviću i Dubravki Kralj, novoizabranim narodnim poslanicima.

Za izvestioca Odbora na sednici Narodne skupštine određen je Milenko Jovanov, predsednik Odbora.

Sednica je završena u 14,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov